郭柏妍回應空中舞蹈奪獎被鬧一事 認有理解問題:我改返每一個字
郭柏妍、黃庭鋒、李佳芯、譚俊彥和姜大衞等演員今日(16日)出席《麻雀樂團》拜神,率先分享新劇造型。郭柏妍、黃庭鋒接受《香港01》訪問表示:「我哋呢段關係就係友達以上。」講到會否有親熱場口,郭柏妍說:「我哋呢一對就比較內斂,唔需要乜都擺晒出嚟。」
提到最近有網民在「小紅書」分享早前捕捉到拍《麻雀樂團》外景畫面,意外曝光郭柏妍呆滯的表情,她表示:「我會留意吓,因為有時候我諗緊我呢一場係做啲咩啲情緒,就會變咗諗嘢嘅狀態。」黃庭鋒急忙為她澄清此事,並表示:「其實佢係鑽研緊好多呢一場究竟點樣拍得好啲,傾偈嗰陣時好好笑,佢會講返兩三個禮拜前場次點樣可以做得好啲。」郭柏妍強調下次會盡量留意自己的表情。
講到郭柏妍最近參加舞蹈比賽勇奪亞軍一事,有專業教練留言批評指「你唔清楚自己攞咩獎」,她表示:「喺個字面上面真係唔係理解得好清楚,既然佢話到我有呢一個問題,咁我改返每一個字,都令到我之後唔好再混淆。」被問到會否因為網民的負評,導致自己情緒低落,她表示:「我反而自己還好,反而咁啱有個(網民)留言提醒我,咁啱又有人提醒佢,我都驚佢會唔開心。可能我真係寫錯咗,咁佢又俾人話,大家喺度爭拗就驚會影響嗰個女仔(網民)。」